එහෙත් දේශන කිසිවකට සහභාගි නොවී අවුරුදු හත අටක කාලයක් විශ්වවිද්‍යාලවල ලැගුම්ගෙන විවිධ අර්බුද ඇති කරන කණ්ඩායම්වල ක්‍රියාකාරීත්වය කිසිසේත් ඇනුමත කළ නොහැකි බව ද රඹුක්වැල්ල මහතා කීය.මේ පිළිබඳ තොරතුරු බුද්ධි අංශ හෙළිකරගෙන ඇතැයි ද ඒ මහතා සඳහන් කෙළේ ය.උසස් අධ්‍යාපන අමාත්‍යාංශයට සරසවි සිසුන් පිරිසක් කඩා වැදීම සහ රුහුණු සරසවියේ උප කුලපතිවරයාට පහර දීම බංකොළොත් භාවයට පත් අන්තවාදී දේශපාලන පක්ෂයක් තමන්ගේ කඩා වැටීම වළක්වා ගැනීමට සරසවි සිසුන් යොදාගත් සිද්ධීන් දෙකක් බව ද ඇමැතිවරයා කීය.සරසවි සිසුන් උසස් අධ්‍යාපන අමාත්‍යාංශයට කඩා වැදුණු අවස්ථාවේ ජනමාධ්‍යවේදීන්ට පහර දීමක් සිදු වී ඇත්දැයි සොයා බලා වාර්තාවක් ලබා දෙන ලෙස ජනාධිපති පොලිස්පතිට දැනුම් දී ඇතැයි ද රඹුක්වැල්ල මහතා කීය.රජයේ ප්‍රවෘත්ති අධ්‍යක්ෂ ජෙනරාල් මහාචාර්ය ආරියරත්න ඇතුගල හා ජාතික සංවර්ධන මාධ්‍ය මධ්‍යස්ථානයේ අධ්‍යක්ෂ ආරිය රූබසිංහ මහත්වරු ද මේ අවස්ථාවට සහභාගි වූහ..